CELEX: 52007PC0252
Language: mt
Date: 2007-05-14
Title: Proposta għal deċiżjoni tal-Kunsill dwar l- adeżjoni tal-Komunitajiet Ewropej ma' l-Organizzazzjoni Dinjija tad-Dwana u l-eżerċizzju tad-drittijiet u l-obbligi li jixbhu s-sħubija ad interim

Avviż Legali Importanti

|

52007PC0252

Proposta għal deċiżjoni tal-Kunsill dwar l- adeżjoni tal-Komunitajiet Ewropej ma' l-Organizzazzjoni Dinjija tad-Dwana u l-eżerċizzju tad-drittijiet u l-obbligi li jixbhu s-sħubija ad interim  /* KUMM/2007/0252 finali - ACC 2007/0087 */  

	[pic] | KUMMISSJONI TAL-KOMUNITAJIET EWROPEJ |Brussel 14.5.2007KUMM(2007) 252 finali2007/0087 (ACC)Proposta għalDEĊIŻJONI TAL-KUNSILLdwar l- adeżjoni tal-Komunitajiet Ewropej ma' l-Organizzazzjoni Dinjija tad-Dwana u l-eżerċizzju tad-drittijiet u l-obbligi li jixbhu s-sħubija ad interim(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Il-Kunsill ta' l-Unjoni Ewropea ddeċieda fid-19 ta' Marzu 2001 li l-Komunità Ewropea għandha tfittex li ssir membru ta' l- Organizzazzjoni Dinjija tad-Dwana[1]. Huwa awtorizza lill-Kummissjoni li tinnegozja s-sħubija tal-Komunità Ewropea fl-Organizzazzjoni Dinjija tad-Dwana. Abbażi ta' din id-deċiżjoni tal-Kunsill, il-Komunità Ewropea ressqet talba lill-Organizzazzjoni Dinjija tad-Dwana sabiex issir membru sħiħ f'April ta' l-2001. |120 | Il-kuntest ġenerali Il-kwistjoni tas-sħubija kienet diskussa matul is-sessjonijiet tal-Kunsill ta' Ġunju 2001[2] ta' l-Organizzazzjoni Dinjija tad-Dwana kif ukoll fil-laqgħat sussegwenti ta' l- Organizzazzjoni Dinjija tad-Dwana ta' Diċembru 2002 u Ġunju 2002. F'dak iż-żmien opponewha diversi pajjiżi. Il-Kunsill ta' l-Organizzazzjoni Dinjija tad-Dwana fl-2002 ħalla l-kwistjoni miftuħa sabiex jistenna li toħroġ soluzzjoni politika. Wara kuntatti fuq livell politiku, it-talba tressqet mill-ġdid waqt laqgħa tal-Kunsill ta' l-Organizzazzjoni Dinjija tad-Dwana f'Ġunju 2006. Din id-darba l-proposta li l-Organizzazzjoni Dinjija tad-Dwana tiftaħ diskussjonijiet mal-Komunità Ewropea dwar is-sħubija tagħha kienet approvata. Il-Kunsill ta' l-Organizzazzjoni Dinjija tad-Dwana u sussegwentement il-Kummissjoni tal-Politika ta' l-Organizzazzjoni Dinjija tad-Dwana f'Diċembru 2006 eżaminaw il-kwistjonijiet legali, ta' vot u baġitarji rilevanti għas-sħubija tal-Komunità Ewropea fl-Organizzazzjoni Dinjija tad-Dwana. Matul il-proċess, il-Kummissjoni żammet lill-Istati Membri nfurmati fi ħdan il Grupp tal-Politika Doganali (CPG) dwar l-iżviluppi u l-konsegwenzi prattiċi tas-sħubija fl-Organizzazzjoni Dinjija tad-Dwana. Attwalment il-Komunità Ewropea tieħu sehem f'dawk il-korpi ta' l-Organizzazzjoni Dinjija tad-Dwana maħluqa minn konvenzjonijiet jew ftehimiet internazzjonali oħrajn li tagħhom hija sħab diġà (eż. Ftehim ta' Valutazzjoni, Sistema Armonizzata, Konvenzjoni ta' Kyoto Riveduta, eċċ.) Fil-każ ta' korpi u laqgħat oħrajn tista' tieħu sehem biss bħala osservatur u f'xi każi jeħtiġilha tirċievi stedina speċjali. (eż. laqgħa tal-Kummissjoni tal-Politika). Bħala membru ta' l-Organizzazzjoni Dinjija tad-Dwana, il-Komunità Ewropea tkun intitolata li tieħu sehem b'mod sħiħ fil korpi kollha ta' l-Organizzazzjoni Dinjija tad-Dwana li huma miftuħa għal sħubija ġenerali u li tiġi eletta f'korpi fejn tinħtieġ sħubija b'elezzjoni. Kwistjonijiet tad-dwana huma kompetenza esklussiva tal-Komunità bis-saħħa tat-Trattat li jistabbilixxi l-Komunità Ewropea u l-leġiżlazzjoni sekondarja, l-aktar importanti l-Kodiċi Doganali tal-Komunità. Parti mill acquis jidħol ukoll fil-qasam tad-dwana dwar kooperazzjoni relatata ma offiżi ta' dwana u kwistjonijiet oħra relatati ma' kompetenzi ta' Stati Membri ta' l-UE, kif regolati bit-Titolu VI tat-Trattat li jistabbilixxi l-Unjoni Ewropea. Tinħtieġ dikjarazzjoni tal-kompetenza tal-Komunità lejn l-Organizzazzjoni Dinjija tad-Dwana fil-qasam ta' kwistjonijiet ta' dwana, u hija annessa hawnhekk[3]. Fil-korpi kollha ta' l-Organizzazzjoni Dinjija tad-Dwana, pożizzjoni tal-komunità għandha tiġi stabbilita għal kull kwistjoni li taqa' taħt kompetenza tal-Komunità. Dwar kwistjonijiet li jaqgħu taħt kompetenza nazzjonali, l-Istati Membri ta' l-UE għandhom jippruvaw jilħqu pożizzjoni komuni sabiex jiżguraw l-għaqda fir-rappreżentanza esterna tal-Komunità u ta' l-Istati Membri tagħha, kif meħtieġ bil-ġurisprudenza tal-Qorti Ewropea tal-Ġustizzja[4]. Pożizzjonijiet Koordinati tal-Komunità se jitwaqqfu mill-Grupp ta' Ħidma ta' l-Unjoni tad-Dwana tal-Kunsill (Legiżlazzjoni u Politika) jew fil-Kumitat tal-Kodiċi tad-Dwana. Dwar kwistjonijiet suġġetti għall-kompetenza tal-Komunità, il-Komunità Ewropea titfa' numru ta' voti daqs kemm hemm Stati Membri fl-UE skond il-prattika stabbilita fil-konvenzjonijiet ta' l-Organizzazzjoni Dinjija tad-Dwana (eż. il-Konvenzjoni ta' Kyoto Riveduta, il-Konvenzjoni ta' Istanbul) u l-Organizzazzjoni Dinjija tal-Kummerċ[5]. Il-Konvenzjoni ta' Sistema Armonizzata hija eċċezzjoni, fejn il-Komunità Ewropea, flimkien ma' l-Istati Membri tagħha, bħala parti kuntrattwali għandha vot wieħed biss. L-Istati Membri ta' l-UE se jkomplu jħallsu l-miżata tas-sħubija lill-Organizzazzjoni Dinjija tad-Dwana. Dan kien rikonoxxut mill-Kunsill fid-deċiżjoni tiegħu tad-19 ta' Marzu 2001. Il-Komunità Ewropea se tħallas kontribuzzjoni annwali lill-Organizzazzjoni Dinjija tad-Dwana sabiex issaħħaħ ix-xogħol ta' l-Organizzazzjoni u sabiex tkopri spejjeż amministrattivi oħra. Il-kontribuzzjoni tal-Komunità Ewropea se tkun b'tali mod li l-kontribuzzjonijiet f'daqqa ta' l-Istati Membri ta' l-UE u l-kontribuzzjonijiet tal-Komunità Ewropea lill-Organizzazzjoni Dinjija tad-Dwana jirriflettu l-piż u l-importanza tal-Komunità Ewropea fin-negozju internazzjonali u fi kwistjonijiet ta' dwana. Is-sehem totali tal-kontribuzzjoni tal-Komunità Ewropea u ta' l-Istati Membri ta' l-UE lill-Organizzazzjoni Dinjija tad-Dwana se jkunu wkoll komparabbli f'termini relattivi għall-kontribuzzjonijiet f'daqqa lill-Organizzazzjoni Dinjija tal-Kummerċ[6]. L-Organizzazzjoni dinjija tad-Dwana ser ikollha tbiddel il-Konvenzjoni li twaqqaf Kunsill għall-Kooperazzjoni Doganali sabiex tippermetti l-adeżjoni ta' unjonijiet tad-dwana u ekonomiċi, fosthom il-Komunità Ewropea. Il-Kunsill ta' l-Organizzazzjoni Dinjija tad-Dwana fil-109/110 sessjoni tiegħu ta' Ġunju 2007 mistenni li jadotta deċiżjoni[7] li temenda l-Konvenzjoni. L-emenda se tidħol fis-seħħ wara li l-membri kollha ta' l Organizzazzjoni Dinjija tad-Dwana jkunu taw notifika bil-miktub dwar il-qbil tagħhom ma' l-emendi. Ġaladarba l-Konvenzjoni tkun inbidlet, il-Komunità Ewropea tkun tista' tiddepożita strument legali ta' adeżjoni. Barra minn hekk l-Kunsill ta' l-Organizzazzjoni Dinjija tad-Dwana fil-109/110 sessjoni tiegħu ta' Ġunju 2007 mistenni li jadotta wkoll deċiżjoni, sabiex jippermetti lill-Komunità Ewropea li b'effett immedjat temporanjament teżerċita d-drittijiet u l-obbligi tagħha li jixbhu lil dawk ta' membru [8]. L-Istati Membri huma msejħa sabiex jappoġġaw dawn iż-żewġ deċiżjonijiet tal-Kunsill ta' l-Organizzazzjoni Dinjija tad-Dwana fl-interess tal-Komunità Ewropea. Il-Komunità Ewropea se tkun f'pożizzjoni li taċċetta status interim. |139 | Dispożizzjonijiet eżistenti fil-qasam tal-proposta M’hemm l-ebda dispożizzjonijiet eżistenti fil-qasam tal-proposta. |141 | Il-konsistenza ma' politiki u għanijiet oħra ta' l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |Il-konsultazzjonijiet mal-partijiet interessati |219 | mhux rilevanti |Il-ġbir u l-użu ta' għarfien espert |229 | Ma kienx hemm ħtieġa ta' għarfien espert estern. |230 | Il-valutazzjoni ta' l-impatt o Għarfien Internazzjonali mtejjeb tal-kompetenza tal-KE fil-qasam tal-politika tad-Dwana. Is-sħubija tal-KE se tippermetti lill-Komunità teżerċita b'mod sħiħ l-awtorità tagħha fi ħdan id-WCO u f'relazzjonijiet bilaterali. o Il-kontribuzzjoni u l-influwenza diretta fuq il-progress ta' kif jittieħdu d-deċiżjonijiet tad-WCO. Barra mill-attivitajiet tradizzjonali tad-WCO fl-oqsma tad-dwana, fejn il-KE hija diġà Parti Kontraenti għal għadd ta' konvenzjonijiet, jiġu żviluppati prioritajiet u attivitajiet ġodda, b'mod partikolari fl-oqsma tas-sigurtà tal-katina tal-provvista u l-ġlieda kontra l-falsifikazzjoni u l-piraterija ta' l-oġġetti. Huwa importanti għall-Kummissjoni li tinfluwenza b'mod sħiħ id-direzzjoni ta' dawn id-diskussjonijiet. o Koordinazzjoni aktar effettiva ta' l-Istati Membri fi ħdan id-WCO. o Titjib ta' l-immaġni internazzjonali tal-KE u dik tal-Kummissjoni. |ELEMENTI ġURIDIċI TAL-PROPOSTA |305 | Sommarju ta' l-azzjoni proposta L-għan tal-proposta għal Deċiżjoni tal-Kunsill hija li tippermetti s-sħubija tal-Komunità fl-Organizzazzjoni Dinjija tad-Dwana. |310 | Il-bażi ġuridika Il-bażi ġuridika hija l-Artikolu 133 flimkien ma l-ewwel sentenza u t-tieni subparagrafu ta' l-Artikolu 300(2) tat-Trattat li jistabbilixxi l-Komunità Ewropea |329 | Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità |331 | Il-proposta hija konformi mal-prinċipju tal-proporzjonalità għar-raġuni li ġejja. Il-miżura proposta hija bżonjuża sabiex toħloq il-bażi ġuridika sabiex tinkiseb is-sħubija tal-KE fid-WCO. |332 | Is-sehem totali tal-kontribuzzjonijiet finanzjarji tal-Komunità u ta' l-Istati Membri lid-WCO se jkun komparabbli ma' dak għall-Organizzazzjoni Dinjija tal-Kummerċ. |L-għażla ta’ l-istrumenti |341 | L-istrumenti proposti: oħrajn. |342 | Mezzi oħra ma jkunux tajbin għar-raġuni(jiet) li ġejjin: Skond l-Artikolu 300 tat-Trattat tal-KE, l-iffirmar, u l-konklużjoni tal-ftehim għandhom ikunu deċiżi mill-Kunsill, li jaġixxi fuq maġġoranza kwalifikata fuq proposta mill-Kummissjoni. Id-Deċiżjoni tal-Kunsill hija l-istrument xieraq. |L-IMPLIKAZZJONIJIET BAġITARJI |401 | L-implikazzjonijiet baġitarji jinkludu l-kontribuzzjoni annwali finanzjarja tal-Komunità Ewropea lill-Organizzazzjoni Dinjija tad-Dwana kif stipulat fl-istqarrija ġuridika finanzjarja |1.  2007/0087 (ACC)Proposta għalDEĊIŻJONI TAL-KUNSILLdwar l- adeżjoni tal-Komunitajiet Ewropej ma' l-Organizzazzjoni Dinjija tad-Dwana u l-eżerċizzju tad-drittijiet u l-obbligi li jixbhu s-sħubija ad interimIL-KUNSILL TA’ L-UNJONI EWROPEA,Wara li kkunsidra it-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu flimkien ma' l-ewwel sentenza ta' l-Artikolu 300 (2) u t-tieni subparagrafu tiegħu;Filwaqt li:2.  Il-Kunsill iddeċieda fid-19 ta' Marzu 2001 li jawtorizza lill-Kummissjoni sabiex tinnegozja f'isem il-Komunità Ewropea, l-adeżjoni tal-Komunità Ewropea ma' l-Organizzazzjoni Dinjija tad-Dwana[9],3.  Il-Konvenzjoni li tistabbilixxi Kunsill ta' Kooperazzjoni Doganali hija mistennija li tiġi emendata mill-Kunsill ta' l-Organizzazzjoni Dinjija tad-Dwana fil-109/110t sessjoni tiegħu ta' Ġunju 2007 sabiex tippermetti unjonijiet tad-dwana u ekonomiċi fosthom il-Komunità Ewropea li jissieħbu ma' l-Organizzazzjoni Dinjija tad-Dwana.4.  Wara taħdidiet esploratorji ma' l-Organizzazzjoni Dinjija tad-Dwana, il-Komunità Ewropea u l-Organizzazzjoni Dinjija tad-Dwana eżaminaw il-possibiltà għall-Komunità Ewropea li teżerċita d-drittijiet u l- obbligi li jixbhu lil dawk tal-Membri ta' l-Organizzazzjoni Dinjija tad-Dwana sakemm tiġi ratifikata l-Konvenzjoni emendata li twaqqaf Kunsill ta' Kooperazzjoni Doganali mill-Membri kollha ta' l-Organizzazzjoni Dinjija tad-Dwana,5.  Il-Komunità Ewropea mistennija li tkun f'pożizzjoni li tassumi dawn id-drittijiet u l-obbligi fil-qafas tal-Konvenzjoni li twaqqaf Kunsill għall-Kooperazzjoni Doganali fi kwistjonijiet ta' kompetenza tal-komunità,6.  L-Istati Membri ta' l-UE għandhom iżommu l-istatus tagħhom fl-Organizzazzjoni Dinjija tad-Dwana,7.  Billi kemm il-Komunità Ewropea u anke l-Istati Membri tagħha għandhom il-kompetenza fl-oqsma koperti mill-Konvenzjoni li twaqqaf Kunsill għall-Kooperazzjoni Doganali, huwa għalhekk mixtieq li l-Komunità Ewropea ssir Parti Kuntrattwali għall-Konvenzjoni sabiex ikunu jistgħu iwettqu flimkien l-obbligi stabbiliti fil-Konvenzjoni u flimkien jeżerċitaw id-drittijiet li tagħtihom f'każi ta' kompetenza maqsuma sabiex tiġi garantita l-applikazzjoni uniformi tal-Konvenzjoni,8.  Billi għall-kwistjonijiet li jaqgħu taħt il-kompetenza tal-Komunità Ewropea trid tittieħed pożizzjoni tal-Komunità Ewropea. Għal kwistjonijiet li jaqgħu taħt il-kompetenza nazzjonali l-Istati Membri għandhom jagħmlu ħilithom kollha sabiex jadottaw pożizzjoni komuni sabiex jiżguraw l-għaqda fir-rappreżentanza esterna tal-Komunità u ta' l-Istati Membri tagħha,9.  Billi minħabba dak li ntqal hawn fuq il-Kunsill għandu jaddotta d-deċiżjoni meħtieġa sabiex jippermetti s-sħubija tal-Komunità Ewropea fl-Organizzazzjoni Dinjija tad-Dwana u biex jipprovdi għat-tħaddim tad-drittijiet u l-obbligi li jixbhu s-sħubija ad interim .IDDEĊIEDA KIF ĠEJ:Artikolu 11. Mad-dħul fis-seħħ ta' l-emenda tal-Konvenzjoni li twaqqaf Kunsill ta' Kooperazzjoni Doganali li jippermetti lill-Komunità Ewropea li ssir membru ta' dik l-organizzazzjoni, il-Komunità Ewropea għandha turi il-kunsens tagħha li tkun marbuta mal-Konvenzjoni emendata u b'hekk tissieħeb ma' l-Organizzazzjoni Dinjija tad-Dwana.2. Il-Kummissjoni hija hawnhekk awtorizzata li tqabbad persuna bil-poter li tiddeposita l-istrument ta' notifika formali lid-depożitur tal-Konvenzjoni sabiex torbot lill-Komunità, suġġetta għat-twettiq tar-rekwiżiti ta' proċedura tat-Trattat tal-KE.Artikolu 21. L-Istati Membri ta' l-UE għandhom jivvutaw favur id-deċiżjonijiet tal-Kunsill ta' l-Organizzazzjoni Dinjija tad-Dwana skond liema l-Komunità Ewropea għandha, bħala miżura ad interim , tingħata drittijiet li jixbhu lil dawk tal-Membri ta' l-Organizzazzjoni Dinjija tad-Dwana, suġġetta għall-kundizzjonijiet tagħhom.2. Il-Kummissjoni Ewropea għandha tibgħat ittra lill-Organizzazzjoni Dinjija tad-Dwana skond liema l-Komunità Ewropea taċċetta d-drittijiet ul-obbligi li jixbhu lil dawk tal-Membri ta' l-Organizzazzjoni Dinjija tad-Dwana, kif imniżżla fid-deċiżjoni tal-Kunsill ta' l-Organizzazzjoni Dinjija tad-Dwana sakemm tidħol fis-seħħ l-emenda tal-Konvenzjoni li twaqqaf Kunsill għall-Kooperazzjoni Doganali.3. L-ittra għandu jkollha dikjarazzjoni ta' kompetenza kif speċifikat f'Anness 1.4. Il-Komunità Ewropea għandha tħallas kontribuzzjoni annwali lill-Organizzazzjoni Dinjija tad-Dwana sabiex issaħħaħ ix-xogħol ta' l-Organizzazzjoni u sabiex tkopri spejjeż amministrattivi oħra, sa mill-1 ta' Lulju 2007.Magħmula fi Brussell, […]Għall-KunsillIl-President[…]ANNESS Dikjarazzjoni ta' kompetenza mill-Komunitajiet Ewropej fi kwistjonijiet koperti mill-Konvenzjoni li twaqqaf Kunsill għall-Kooperazzjoni DoganaliSkond it-Trattat li jistabbilixxi l-Komunità Ewropea, kif emendat, din id-dikjarazzjoni tistipula l-kompetenza li l-Istati Membri ttrasferew lejn il-Komunitajiet f'materji ġestiti mill-Konvenzjoni li twaqqaf Kunsill għall-Kooperazzjoni Doganali.L-eżerċizzju ta' kompetenza li l-Istati Membri ta' l-UE ttrasferew lill-Komunitajiet Ewropej skond it-Trattati hu, minn natura tiegħu, suġġett għal bdil kontinwu. Il-Komunitajiet Ewropej għalhekk jirriżervaw id-dritt li jaġġustaw id-dikjarazzjoni.Il-qasam tal-politika | Il-leġiżlazzjoni tal-KE |L-għaqda tad-Dwana, il-Politika Komuni Kummerċjali, Il-kooperazzjoni doganali | L-Artikoli 23 sa 27 tat-Trattat li jistabbilixxi l-Komunità Ewropea, L-Artikoli 131 sa 134 tat-Trattat li jistabbilixxi l-Komunità Ewropea, L-Artikolu 135 tat-Trattat li jistabbilixxi l-Komunità Ewropea |Il-faċilitazzjoni tal-proċeduri tad-dwana | Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità Id-Deċiżjoni tal-Kunsill tas-17 ta' Marzu 2003 li tikkonċerna l-adeżjoni tal-Komunità Ewropea mal-Protokoll dwar l-Emendi tal-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali (il-Konvenzjoni ta' Kjoto) (2003/231/KE) Id-Direttiva 2002/6/KE tal-Parlament Ewropew u tal-Kunsill dwar il-formalitajiet tar-rappurtar għall-bastimenti li jkunu waslu u/jew li jkunu qed jitilqu minn portijiet ta' l-Istati Membri tal-Komunità |Il-valutazzjoni tad-dwana | Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabilixxi l-Kodiċi Doganali tal-Komunità Id-Deċiżjoni tal Kunsill 80/271/KEE ta' l-10 ta' Diċembru 1979 li tikkonċerna il-konklużjoni tal-Ftehim Multilaterali li jirriżulta min- negozjati kummerċjali ta' bejn l-1973 u l-1979 (ĠU L 71, 17,3,1980, p. 1) |L-oriġini | Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità Id-Deċiżjoni tal Kunsill 80/271/KEE ta' l-10 ta' Diċembru 1979 li tikkonċerna l-konklużjoni tal-Ftehim Multilaterali li rriżulta min-negozjati kummerċjali ta' bejn l-1973 u l-1979 (ĠU L 71, 17,3,1980, p. 1) Diversi deċiżjonijiet tal-kumitat konġunt ma' pajjiżi terzi, eż. 2006/343/KE: Id-Deċiżjoni Nru 2/2005 tal-Kumitat Konġunt tal-KE-Islanda tat-22 ta' Diċembru 2005 li temenda l-Protokoll 3 tal-Ftehim, li jikkonċerna d-definizzjoni tal-kunċett tal-prodotti u l-metodi ta' kooperazzjoni amministrattiva li jorriġinaw |Is-Sistema Armonizzata għal klassifikazzjoni tat-tariffa | 87/369/KEE: Id-Deċiżjoni tal-Kunsill tas-7 ta' April 1987 dwar il-konklużjoni tal-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta' Oġġetti u tal-Protokoll li jemendaha Ir-Regolament tal-Kunsill (KEE) Nru 2658/87 tat-23 ta' Lulju 1987, dwar in-nomenklatura tat-tariffa u ta' l-istatistika u dwar it-Tariffa Komuni tad-Dwana. Ir-Regolament tal-Kummissjoni (KE) Nru 1719/2005 tas-27 ta' Ottubru 2005 li jemenda l-Anness I tar-Regolament tal-Kunsill (KEE) Nru 2658/87 dwar in nomenklatura tat-tariffa u ta' l-istatistika u dwar it-Tariffa Komuni tad-Dwana |It-tariffa u l-kwistjonijiet ta' kwota | L-Artikoli 26 u 133 tat-Trattat li jistabbilixxu l-Komunità Ewropea Ir-Regolament tal-Kunsill (KE) Nru 2505/96 tal-20 ta' Diċembru 1996 li jiftaħ u jipprovdi għall-amministrazzjoni ta' kwoti ta' tariffi tal-Komunità għal ċerti prodotti agrikoli u industrijali u jemenda Regolament (KE) Nru 3059/95 li jiftaħ u jipprovdi għall-amministrazzjoni ta' kwoti ta' tariffi tal-Komunità għal ċerti prodotti agrikoli u industrijali (l-ewwel serje 1996) Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabilixxi l-Kodiċi Doganali tal-Komunità Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet dumped minn pajjiżi mhux membri tal-Komunità Ewropea kif emendat Ir-Regolament tal-Kunsill (KE) Nru 2026/97 tas-6 ta' Ottubru 1997 dwar il-protezzjoni kontra l-importazzjonijiet sussidjati minn pajjiżi mhux membri tal-Komunità Ewropea kif emendat Ir-Regolament tal-Kunsill (KE) Nru 3285/94 tat-22 ta' Diċembru 1994 dwar ir-regoli komuni ta' l-importazzjonijiet u li jirrevoka ir-Regolament (KE) Nru 518/94 kif emendat |Il-konformità u l-infurzar: il-prekursuri tad-droga, il-ġlieda kontra l- falsifikazzjoni, il-kontroll tal-flus kontanti | Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità Ir-Regolament tal-Kunsill (KEE) Nru 3677/90 tat-13 ta' Diċembru 1990 li jistabbilixxi miżuri li għandhom jittieħdu sabiex jiskoraġġixxu d-diverżjoni ta' ċerti sustanzi lejn il-manifattura illegali ta' drogi narkotiċi u sustanzi psikotropiċi Ir-Regolament tal-Kummissjoni (KEE) Nru 3769/92 tal-21 ta’ Diċembru 1992 li jimplimenta u jemenda r-Regolament tal-Kunsill (KEE) Nru 3677/90 li jistabbilixxi miżuri li għandhom jittieħdu sabiex jiskoraġġixxu d-diverżjoni ta’ ċerti sustanzi lejn il-manifattura illegali ta’ drogi narkotiċi u sustanzi psikotropiċi Ir-Regolament tal-Kunsill (KE) Nru 111/2005 tat-22 ta’ Diċembru 2004 li jistabblixxi regoli għall-monitoraġġ ta’ kummerċ ta' prekursuri tad-droga bejn il-Komunità u pajjiżi terzi. Ir-Regolament tal-Kunsill (KE) Nru 1383/2003 tat-22 ta' Lulju 2003 li jikkonċerna azzjoni doganali kontra merkanzija suspettata li tikser ċerti drittijiet ta' proprjetà intellettwali u l-miżuri li għandhom jittieħdu kontra merkanzija li tinstab li tkun kisret dawk id-drittijiet Ir-Regolament (KE) Nru 1889/2005 tal-Parlament Ewropew u tal-Kunsill tas-26 ta' Ottubru 2005 dwar il-kontrolli ta' flus kontanti deħlin jew ħerġin mill-Komunità |Is-sigurtà tal-katina tal-forniment | Ir-Regolament (KE) Nru 648/2005 tal-Parlament Ewropew u tal-Kunsill tat-13 ta' April 2005 li jemenda r-Regolament tal-Kunsill (KEE) Nru 2913/92 li jistabbilixxi l-Kodiċi tad-Dwana tal-Komunità |Transitu, dħul temporanju | Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabilixxi l-Kodiċi Doganali tal-Komunità Il-Konvenzjoni bejn il-Komunità Ekonomika Ewropea, ir-Repubblika ta' l-Awstrija, ir-Repubblika tal-Finlandja, ir-Repubblika ta' l-Iżlanda, ir-Renju tan-Norveġja, ir-Renju ta' l-Iżvezja u l-Konfederazzjoni Svizzera, dwar proċedura komuni ta' transitu. Id-Deċiżjoni tal-Kunsill(KEE) Nru 93/329 tal-15 ta' Marzu 1993 li tikkonċerna l-konklużjoni tal-Konvenzjoni dwar l-Ammissjoni Temporanja u l-aċċettazzjoni ta' l-annessi tagħha Ir-Regolament tal-Kunsill (KEE) Nru 719/91 tal-21 ta' Marzu 1991 dwar l-użu fil-Komunità ta' ktejjeb TIR u ktejjeb ATA bħala dokumenti ta' transitu. |Il-bini tal-kapaċità, assistenza teknika, taħriġ | It-Trattat li jistabbilixxi l-Komunità Ewropea it-Tielet Parti: Il-Politiki tal-Komuità, Titolu XX: Il-Kooperazzjoni fl-Iżvilupp It-Titolu XXI: Il-Kooperazzjoni, Ekonomika, Finanzjarja u Teknika ma' Pajjiżi Terzi |DIKJARAZZJONI FINANZJARJA LEĠIŻLATTIVA1. L-ISEM TAL-PROPOSTA: DEĊIŻJONI TAL-KUNSILL DWAR L-ADEżJONI TAL-KOMUNITAJIET EWROPEJ MA' L-ORGANIZZAZZJONI DINJIJA TAD-DWANA U L-EżERċIZZJU TAD-DRITTIJIET U L-OBBLIGI SAKEMM IDUMU KWAżI MEMBRI2. IL-QAFAS ABM / ABBIl-Qasam/Oqsma ta' Politika kkonċernati u assoċjati ma' l-Attività/Attivitajiet:1403 aspetti internazzjonali ta' tassazzjoni u dwana3. IL-LINJI TAL-BAĠIT3.1. Il-linji ta' baġit (linji operattivi u linji ta' assistenza teknika u amministrattiva (eż- linji A B)) inklużi l-intestaturi:-  140303 Sħubija ta' organizzazzjonijiet internazzjonali fil-qasam tat-taxxa u d-dwanaIl-ħolqien ta' din il-linja ta' baġit li għandha tingħata lill-Awtorità Baġitarja fl-2007.3.2. It-tul ta' l-azzjoni u ta' l-impatt finanzjarju:-  Il-perjodu ta' validità tal-bażi legali jibda mill-adozzjoni stmata f'Lulju 2007 'l quddiem.-  Il-ħlasijiet se jissoktaw wara l-31/12/2013.3.3. Il-karatteristiċi baġitarji:Il-linja tal-baġit | It-tip ta' nefqa | Ġdid | Il-kontribuzzjoni ta' l-EFTA | Il-kontribuzzjonijiet mill-pajjiżi applikanti | L-intestatura fil-perspettiva finanzjarja |140303 | Mhux Obblig. | Diff[10] | IVA | LE | LE | Nru 4 |4. IS-SOMMARJU TAR-RIŻORSI4.1. Ir-Riżorsi Finanzjarji4.1.1. Is-sommarju ta’ l-approprjazzonijiet ta’ impenn (AI) u l-approprjazzjonijiet ta’ ħlas (AĦ)EUR miljuni (sa 3 ċifri wara l-punt deċimali)It-tip tan-nefqa | In-nru tas-sezzjoni | Sena 2007 | 2008 | 2009 | 2010 | 2011 | 2012 u wara | Total |In-nefqa operattiva[11] |L-Approprjazzjonijiet għall-Impenji (AI) | 8.1. | a | 0.5 | 1 | 1 | 1 | 1 | 2 | 6.5 |L-Approprjazzonijiet għall-Ħlasijiet (AĦ) | b | 0.5 | 1 | 1 | 1 | 1 | 2 | 6.5 |In-nefqa amministrattiva fil-limiti ta' l-ammont ta' referenza[12] |L-għajnuna teknika u amministrattiva (AMD) | 8.2.4. | c | - | - | - | - | - | - | - |AMMONT TOTALI TA’ REFERENZA |L-Approprjazzjonijiet għall-Impenji | a+c | 0.5 | 1 | 1 | 1 | 1 | 2 | 6.5 |L-Approprjazzjonijiet għall-Ħlasijiet | b+c | 0.5 | 1 | 1 | 1 | 1 | 2 | 6.5 |In-nefqa amministrattiva mhux inkluża fl-ammont ta' referenza[13] |Ir-riżorsi umani u nfiq assoċjat (AMD) | 8.2.5. | d | - | 0.216 | 0.216 | 0.216 | 0.216 | 0.432 | 1.296 |L-ispejjeż amministrattivi, barra mir-riżorsi umani u spejjeż relatati, mhux inklużi fl-ammont ta’ referenza (AMD) | 8.2.6. | e | - | 0.014 | 0.014 | 0.014 | 0.014 | 0.028 | 0.084 |L-ispiża finanzjarja indikattiva totali ta’ l-azzjoni |TOTAL ta’ l-AI li inkluż l-ispejjeż tar-Riżorsi Umani | a+c+d+e | 0.5 | 1.23 | 1.23 | 1.23 | 1.23 | 2.46 | 7.88 |TOTAL ta' l-AĦ inkluż l-ispiża tar-Riżorsi Umani | b+c+d+e | 0.5 | 1.23 | 1.23 | 1.23 | 1.23 | 2.46 | 7.88 |L-ammont imsemmi f'dan ir-rendikont finanzjarju jirreferi biss għall-perjodu kopert mill-Qafas Finanzjarju 2007-2013Id-dettalji tal-kofinanzjamentJekk il-proposta tinvolvi l-kofinanzjament minn Stati Membri, jew minn korpi oħra (jekk jogħġbok speċifika liema), għandha tiġi indikata stima tal-livell ta’ dan il-kofinanzjament fit-tabella ta’ hawn taħt (jistgħu jiżdiedu ringieli supplimentari jekk huma previsti korpi differenti li jipprovdu l-kofinanzjament):EUR miljuni (sa 3 ċifri wara l-punt deċimali)L-entità tal-kofinanzjament | Sena n | n + 1 | n + 2 | n + 3 | n + 4 | Nn + 5 u wara | Total |…………………… | f |TOTAL AI inkluż il-kofinanzjament | a+c+d+e+f |4.1.2. Il-kompatibbiltà mal-Programmazzjoni Finanzjarjax Il-proposta hi kompatibbli mal-ipprogrammar finanzjarju eżistenti.( Il-proposta se tinvolvi l-ipprogrammar mill-ġdid ta' l-intestatura relevanti fil-perspettiva finanzjarja.( Il-proposta tista' titlob l-applikazzjoni tad-dispożizzjonijiet tal-Ftehim Interistituzzjonali[14] (jiġifieri l-flessibilità ta' l-istrument jew ir-reviżjoni tal-perspettiva finanzjarja).( Ġiet maħsuba dispożizzjoni minn qabel fid-deċiżjoni APS 2008 għall-adeżjoni tal-Komunitajiet Ewropej ma' l-Organizzazzjoni Dinjija tad-Dwana.4.1.3. L-impatt finanzjarju fuq id-Dħulx Il-proposta m'għandhiex implikazzjonijiet finanzjarji fuq id-dħul( Il-proposta tħalli impatt finanzjarju – l-effett fuq id-dħul hu kif ġej:4.2. Ir-Riżorsi Umani FTE (inkluż l-uffiċjali, il-persunal temporanju u estern) – ara d-dettall taħt il-punt 8.2.1.Il-ħtiġijiet annwali | Sena 2007 | 2008 | 2009 | 2010 | 2011 | 2012 u wara |Għadd totali ta’ riżorsi umani | 0 | 2 | 2 | 2 | 2 | 2 |5. IL-KARATTERISTIĊI U L-GĦANIJIET5.1. Il-ħtieġa li għandha tintlaħaq fl-immedjat jew fit-tulBis-sħubija fl-Organizzazzjoni Dinjija tad-Dwana, il-KE tassumi rwol li huwa komparabbli mar-responsabbiltajiet fl-oqsma politiki tad-Dwana.5.2. Il-valur miżjud ta’ l-involviment tal-Komunità, u l-koerenza tal-proposta ma’ strumenti finanzjarji oħra u s-sinerġija possibbliAttwalment il-KE tieħu sehem f'dawk il-korpi ta' l-Organizzazzjoni Dinjija tad-Dwana maħluqa minn konvenzjonijiet jew ftehim internazzjonali oħrajn li tagħhom hija diġà sħab (eż. il-Ftehim ta' Valutazzjoni, is-Sistema Armonizzata, il-Konvenzjoni ta' Kjoto Riveduta, eċċ.)Bħala membru ta' l-Organizzazzjoni Dinjija tad-Dwana(WCO), il-KE tkun intitolata li tipparteċipa bis-sħiħ fil-korpi kollha tad-WCO li huma miftuħa għas-sħubija ġenerali, speċjalment il-Kunsill tad-WCO, Il-Kumitat Permanenti Tekniku, Il-Kumitat ta' l-Infurzar, eċċ, u li tkun eletta fil-korpi tad-WCO bi sħubija li teħtieġ elezzjoni, speċjalment il-Kummissjoni ta' Politika, il-Kumitat Finanzjarju, il-Kumitat ta' Verifika.5.3. L-għanijiet, ir-riżultati mistennija u l-indikaturi relatati tal-proposta fil-kuntest tal-ġestjoni skond l-attivitajiet (ABM)5.4. Il-Metodu ta’ Implimentazzjoni (indikattiv)x Il-Ġestjoni Ċentralizzatax direttament mill-Kummissjoni( indirettament b'delega lil:( aġenziji eżekuttivi( entitajiet stabbiliti mill-Komunitajiet kif imsemmi fl-Art. 185 tar-Regolament Finanzjarju( entitajiet mis-settur nazzjonali pubbliku/entitajiet b'missjoni ta' servizz pubbliku( Il-ġestjoni komuni jew deċentralizzata:( ma' Stati Membri( ma' pajjiżi Terzi( Il-Ġestjoni konġunta ma' organizzazzjonijiet internazzjonali (jekk jogħġbok speċifika)Kummenti relevanti: L-ebda marka6. IL-MONITORAĠĠ U L-EVALWAZZJONI6.1. Is-sistema tal-monitoraġġIr-rappurtar fir-Rapport Annwali ta' l-Attivitajiet (AAR) tad-Direttorat Ġenerali tat-Tassazzjoni u l-Għaqda tad-Dwana.6.2. L-Evalwazzjoni6.2.1. L-Evalwazzjoni ex-anteId-Deċiżjoni tal-Kunsill tad-19 ta' Marzu 2001 sabiex jibdew negozjati għall-kisba ta' sħubija għad-WCO6.2.2. Miżuri li ttieħdu wara evalwazzjoni intermedjarja/ex-post (it-tagħlimiet meħuda fil-passat minn esperjenzi simili)Tagħlimiet meħuda mis-sħubija tal-Komunità fil-FAO u f'organizzazzjonijiet internazzjonali oħrajn.6.2.3. It-termini u l-frekwenza tal-valutazzjoni fil-ġejjieniMhux applikabbli7. MIŻURI KONTRA L-FRODIParteċipazzjoni fil-Kumitati Finanzjarju u ta' Verifika tad-WCO8. ID-DETTALJI TAR-RIŻORSI8.1. L-għanijiet tal-proposta f'termini ta' l-ispejjeż involutiL-Approprjazzjonijiet għall-impenji f’EUR miljuni (sa 3 ċifri wara l-punt deċimali)Sena 2007 | Sena 2008 | Sena 2009 | Sena 2010 | Sena 2011 | Sena 2012 |L-uffiċjali jew il-persunal temporanju[16] (XX 01 01) | A*/AD | - | 2 | 2 | 2 | 2 | 2 |B*, C*/AST | - | - | -. | - | - | - |Il-persunal iffinanzjat[17] mill-Art. XX 01 02 | - | - | -. | - | - | - |Il-persunal ieħor[18] iffinanzjat b'Art. XX 01 04/05 | - | - | -. | - | - | - |TOTAL | - | 2 | 2 | 2 | 2 | 2 |8.2.2. Id-deskrizzjoni tal-ħidmiet li joħorġu mill-azzjoniIl-preparazzjoni, il-koordinazzjoni u r-rappreżentazzjoni tal-pożizzjoni tal-komunità fid-WCO8.2.3. Is-sorsi tar-riżorsi umani (statutorji)( Il-karigi li bħalissa huma allokati għat-tmexxija tal-programm li għandhom jinbidlu jew jiġu estiżix Il-karigi allokati minn qabel fi ħdan l-eżerċiżżju APS/PDB għas-sena 2008 : 1 kariga AD( Il-karigi li għandhom jintalbu fil-proċedura APS/PDB li jmissX Il-postijiet li għandhom jimtlew mill-ġdid permezz ta' l-użu tar-riżorsi eżistenti fi ħdan is-servizz tal-ġestjoni (it-tqassim intern mill-ġdid). 1 kariga AD( Il-karigi meħtieġa għas-sena n, għalkemm mhux previsti fl-eżerċizzju APS/PDB tas-sena msemmija8.2.4. Nefqa amministrattiva oħra inkluża fl-ammont ta' referenza (XX 01 04/05 – In-nefqa fuq il-ġestjoni amministrattiva)EUR miljuni (sa 3 ċifri wara l-punt deċimali)Il-linja tal-baġit (in-numru u l-intestatura) | Sena 2007 | Sena 2008 | Sena 2009 | Sena 2010 | Sena 2011 | Sena 2012 u wara | TOTAL |Assistenza teknika u amministrattiva oħra | - | - | - | - | - | - | - |- intra muros | - | - | - | - | - | - | - |- extra muros | - | - | - | - | - | - | - |Total ta’ l-għajnuna teknika u amministrattiva | - | - | - | - | - | - | - |8.2.5. L-ispiża finanzjarja tar-riżorsi umani u l-ispejjeż assoċjati li mhumiex inklużi fl-ammont ta’ referenzaEUR miljuni (sa 3 ċifri wara l-punt deċimali)It-tip tar-riżorsi umani | Sena 2007 | Sena 2008 | Sena 2009 | Sena 2010 | Sena 2011 | Sena 2012 u wara |L-uffiċjali u l-persunal temporanju (XX 01 01) | - | 0.216 | 0.216 | 0.216 | 0.216 | 0.216 |Il-persunal iffinanzjat mill-Art XX 01 02 (awżiljarju, END, il-persunal b'kuntratt, eċċ.) (speċifika l-linja tal-baġit) | p.m. | p.m. | p.m. | p.m. | p.m. | p.m. |L-ispiża totali tar-Riżorsi Umani u l-ispejjeż assoċjati (li MHUMIEX fl-ammont ta’ referenza) | - | 0.216 | 0.216 | 0.216 | 0.216 | 0.216 |Kalkolu – Uffiċjali u Aġenti temporanji108,000 euro kull sena għal kull uffiċjal/ persunal temporanjuKalkolu –Persunal iffinanzjat skond l-art. XX 01 02Mhux applikabbli8.2.6. Nefqa amministrattiva oħra li mhijiex inkluża fl-ammont ta' referenza EUR miljuni (sa 3 ċifri wara l-punt deċimali) |Sena 2007 | Sena 2008 | Sena 2009 | Sena 2010 | Sena 2011 | Sena 2012 u wara | TOTAL |XX 01 02 11 01 – Il-Missjonijiet | - | 0.002 | 0.002 | 0.002 | 0.002 | 0.004 | 0.012 |XX 01 02 11 02 – Il-Laqgħat u l-Konferenzi | 0.012 | 0.012 | 0.012 | 0.012 | 0.024 | 0.072 |XX 01 02 11 03 – Il-kumitati[20] | - | - | - | - | - | - | - |XX 01 02 11 04 – L-istudji u l-konsultazzjonijiet | - | - | - | - | - | - | - |XX 01 02 11 05 – Is-sistemi ta' l-informazzjoni | - | - | - | - | - | - | - |2 It-Total ta' Nefqa Oħra ta' Ġestjoni (XX 01 02 11) | - | 0.014 | 0.014 | 0.014 | 0.014 | 0.028 | 0.084 |3 Nefqa oħra ta’ natura amministrattiva (speċifika u inkludi referenza għal-linja tal-baġit) | - | - | - | - | - | - | - |Nefqa Amministrattiv totali għajr ir-riżorsi umani u l-ispejjeż assoċjati (li MHUMIEX inklużi fl-ammont ta’ referenza) | - | 0.014 | 0.014 | 0.014 | 0.014 | 0.028 | 0.084 |Kalkolu – Nefqa oħra amministrattiva li mhijiex inkluża fl-ammont ta' referenza1,000 Euro kull missjoniIs-sħubija titlob għal żewġ laqgħat tal-Grupp ta' Esperti dwar l-Affarijiet Internazzjonali għall-koordinazzjoni tal-laqgħat tal-pożizzjoni tal-KE. l-ispejjeż ta' l-ivvjaġġar għal 27 espert.[1] Il-Konvenzjoni li twaqqaf Kunsill għall-Kooperazzjoni Doganali (CCC) daħlet fis-seħħ fl-1952. Fl-1994 is-CCC adotta l-isem ta' "Organizzazzjoni Dinjija tad-Dwana", sabiex jirrifletti b'aktar mod ċar l-iskop tiegħu. Bħalissa l-WCO tikkonsisti f'171 membru.[2] Il-Kunsill ta' l-Organizzazzjoni Dinjija tad-Dwana huwa l-ogħla korp Deċiżiv ta' l-Organizzazzjoni Dinjija tad-Dwana, u jikkonsisti mill-membri kollha fil-livell tal-Kapijiet tad-Dwana.[3] Fil-każ tal-Konvenzjoni ta' Kjoto Riveduta il-kompetenza tal-Komunità tniżżlet permezz ta' dikjarazzjoni fl-Anness II tad-deċiżjoni tal-Kunsill tas-17 ta' Marzu 2003 dwar l-aċċess tal-Komunità Ewropea għall-protokol ta' Emendi għall-Konvenzjoni Internazzjonali dwar is-simplifikazzjoni u l-armonizzazzjoni ta' proċeduri ta' dwana(il-Konvenzjoni ta' Kjoto)(2003/231/KE), ippubblikati fil-ĠU L86, 3.4.2003. L-Anness II iniżżel il-kompetenzi kif meħtieġa mill-Konvenzjoni "(...) il-Komunità Ewropea hi kompetenti għall-materji kollha regolati mill-parti prinċipali tal-Konvenzjoni u l-Anness Ġenerali tiegħu, b'eċċezzjoni ta' dawk il-materji li ma jaqgħux fil-kompetenza espliċita jew impliċita esklussiva tagħha kif stabbilit fit-Trattat li jistabbilixxi l-Komunità Ewropea kif emendat u fl-ambitu tal-leġiżlazzjoni sekondarja tal-Komunità."[4] L-Opinjoni 1/94 ta' l-ECJ, ECR 1994, I-5267 §108.[5] L-Artikolu IX, §1, it-tielet sentenza, tal-ftehim ta' Marrakesh li jistabbilixxi l-Organizzazzjoni Dinjija tal-Kummerċ jghid: "Fejn il-Komunitajiet Ewropej jeżerċitaw id-drittijiet tagħhom ta' vot dawn għandu jkollhom numru ta' voti daqs kemm hemm Stati Membri ta' l-UE membri fl-Organizzazzjoni Dinjija tal-Kummerċ.[6] Il-kontribuzzjoni tal-Komunità se ġġib il-kontribuzzjoni f'daqqa tal-KE u ta' l-Istati Membri ta' l-UE għal anqas minn 38% tat-total ta' l-Organizzazzjoni dinjija tad-Dwana, filwaqt li fil-każ ta' l-Għaqda dinjija tal-Kummerċ din tammonta għal 42%, kkalkulati abbażi tas-sehem tan-negozju dinji.[7] Il-Kunsill ta' l-Organizzazzjoni Dinjija tad-Dwana jeħtieġ li 2/3 tal-membri jkunu preżenti.[8] Id-deċiżjoni tal-Kunsill ta' l-Organizzazzjoni Dinjija tad-Dwana mistennija tidħol fis-seħħ fl-1 ta' Lulju 2007.[9] L-Organizzazzjoni Dinjija tad-Dwana twaqqfet b'Konvenzjoni li tistabbilixxi Kunsill tal-Kooperazzjoni Doganali (iffirmat fil-15/12/1950). Il-Konvenzjoni daħlet fis-seħħ fl-1952. Fl-1994 il-Kunsill tal-Kooperazzjoni Doganali adotta l-isem ta' "Organizzazzjoni Dinjija tad-Dwana", sabiex jirrifletti l-għan tiegħu b'aktar mod ċar. Bħalissa l-Organizzazzjoni Dinjija tad-Dwana tikkonsisti f'171 membru.[10] Approprjazzjonijiet differenzjati[11] Nefqa li ma taqax taħt il-Kapitolu xx 01 tat-Titolu xx ikkonċernat.[12] In-nefqa fi ħdan l-artikolu xx 01 04 tat-Titolu xx.[13] In-nefqa fi ħdan il-kapitolu xx 01 għajr l-artikoli xx 01 04 jew xx 01 05.[14] Ara l-punti 19 u 24 tal-ftehim Interistituzzjonali.[15] Kif deskritt fis-Sezzjoni 5.3.[16] L-ispiża għal dawn MHIJIEX koperta mill-ammont ta' referenza.[17] L-ispiża għal dawn MHIJIEX koperta mill-ammont ta' referenza.[18] L-ispiża ta' dawn hija inkluża fl-ammont ta' referenza.[19] Għandha ssir referenza għad-dikjarazzjoni leġiżlattiva finanzjarja speċifika għall-Aġenzija(i) Eżekuttiva(i) kkonċernata(i).[20] Speċifika t-tip ta’ kumitat u l-grupp li għalih jappartjeni.